**Informasjon i forbindelse med dødsfall, gravferd og bisettelser i Inderøy kommune**

**Hva gjør man etter at et dødsfall er inntruffet?**

* Lokale begravelsesbyråer kan gi råd og hjelp med de praktiske oppgavene.
* KIRKEVERGEN, Inger Marie Kimo, (tlf. 74 15 60 20/ 45 72 66 71), kontaktes så snart som mulig for fastsettelse av tidspunkt for begravelse/ bisettelse og for nærmere informasjon.
Kirkevergen har det administrative ansvaret for en gravferd, når det gjelder begjæring om gravferd og valg av gravsted.

Det er nærmeste pårørende, iflg. Gravferdsloven §9, som har ansvar for å sørge for gravferden. Pårørende avgjør selv om det skal være begravelse eller bisettelse.

Ønskes begravelse/ bisettelse utenom Den norske kirkes liturgi, må pårørende selv ta kontakt med forstander, leder eller kontaktperson for den aktuelle menighet, forsamling eller forening. Uansett må kirkevergen kontaktes om gravplass i Inderøy kommune skal brukes. Dette for valg av gravsted, men også dag/tidspunkt og kommunikasjon med gravplassarbeidere ved bruk av kistegrav og urne.

* TINGRETTEN skal varsles om dødsfallet. Dette gjøres oftest av begravelsesbyrået.

**TIL ORIENTERING**

DØDSANNONSE:

Kan settes opp på egen hånd, eller i samråd med begravelsesbyrå.

STELL AV DØDE OG NEDLEGGING I KISTE:

Når dødsfall skjer i hjemmet, på sykehus eller institusjon kan de pårørende om ønskelig være med på dette, gjerne med hjemmesykepleier eller representant fra begravelsesbyrået. Unntak er når det kreves obduksjon (noe som de fleste ganger blir gjort på St. Olav i Trondheim)

TRANSPORT AV KISTE:

Ofte trengs transport, f.eks. fra sykehus til det stedet der avdøde skal gravlegges. Transporten kan ordnes om en selv har/låner stor nok bil, eller ved hjelp fra begravelsesbyrå.

TRYKKING AV SALMER/ SANGER:

Mange ønsker egne programhefter ved begravelsen/bisettelsen.

Dette kan ordnes i samarbeid med begravelsesbyrå eller trykkeri. Valg av salmer/sanger godkjennes av prest/organist/seremonileder.

SYNING:

Det er mulig for både voksne og barn å se den avdøde. Dette er mulig både på sykehus/institusjon der dødsfallet har skjedde, og i bårehuset på gravplassen før begravelsen.

BEGRAVELSE/ BISETTELSE:

Ved begravelse føres kisten ut av kirken/ seremonirommet etter seremonien og til gravplass hvor jordfesting skal foregå. Kisten senkes som hovedregel helt ned i graven. Det benyttes tau til å senke kisten.

Ved bisettelse i kirken/ seremonirom blir kisten ført ut til ventende bil etter seremonien, for transport til krematoriet. Urnenedsetting avtales med kirkekontoret på et sendere tidspunkt.

MINNESTEIN PÅ GRAVEN/STELL AV GRAV:

Gravferdsloven har bestemmelser om bl.a. gravminner og stell av grav. Gravstøtte av naturstein må godkjennes av kirkevergen før den settes opp. Dersom de trenger hjelp til bestilling av gravminne, eller har spørsmål ang. oppsetting av støtte, inngravering av navn eller lignende kan de henvende dem til kirkekontoret. Vedtektene for gravplassene har bestemmelser for de ulike gravplassene. Er dere i tvil om reglene, ta kontakt med kirkekontoret.

GRAVFERDSHJELP:

Behovsprøvet gravferdshjelp gis etter søknad til NAV.

Kirkekontoret tlf: 74 15 60 20

Kirkevergen i Inderøy

Inger Marie Kimo tlf: 45 72 66 71

Kirkekontoret e-post: post@inderoy.kirken.no

Sokneprest

Frida Sofie Øyen tlf: 94 17 85 60